Foto: Facebook



NA FACEBOOK stranici "Zakaj volim Špansko" danas je objavljen apel mladića koji je jučer na Malešnici izgubio torbicu u kojoj se nalazi njemu vrlo vrijedan uređaj.



Kako je objasnio, jučer je u ulici Milivoja Matoševca na Malešnici izgubio malu torbicu sa znakom Real Madrida.



"Jucer sam na Malešnici u ulici Milivoja Matoševca izgubio malu torbicu (REAL MADRID) u kojoj se između ostalog nalazi mali uređaj koji mi regulira rad srca s obzirom da imam ugrađen loop recorder i koji mora biti uz mene 24 sata, stoga ovim putem vas molim da mi pomognete u potrazi kako bi pronašli pronalaznika iste i molim ga da mi vrati samo taj uređaj a novce i ostalo moze zadržati. Nadam se da jos ima dobrih ljudi i vama se unaprijed zahvaljujem...kontaktirat me mozete na 099/8470-558", napisao je mladić.

Goran je za Index opisao izgubljeni uređaj - kaže da se radi o aparatu veličine mobitela koji prati rad njegovog srca. Naime, zbog problema sa srcem Goran mora svakih šest mjeseci na kontrole kod liječnika, a izgubljeni aparat snima i detektira svaku nepravilnost u radu srca, što je od velike važnosti za njegovo liječenje.

Tekst se nastavlja ispod oglasa

Kazao nam je i da mu se do sada, nažalost, nitko nije javio s informacijama o izgubljenom uređaju.

Goran se, kako nam priča, prije par godina aktivno bavio nogometom, sve dok se jednog dana nije srušio na utakmici. Morali su ga oživljavati na terenu. Liječnici su otkrili da mu krv slabo ulazi u srce te je nakon nekog vremena ugradio loop recorder. Nakon upozorenja liječnika prestao se aktivno bavit nogometom.